
LIETUVOS KARIUOMENĖS SPECIALIŲJŲ OPERACIJŲ PAJĖGŲ
YPATINGOS PASKIRTIES TARNYBA

Atviras konkursas (supaprastintas) (VPAGSSĮ)

UŽDARO CIKLO KVĖPAVIMO APARATAS


1. BENDROSIOS NUOSTATOS

1.1. Perkančioji organizacija Lietuvos kariuomenės Specialiųjų operacijų pajėgų Ypatingos paskirties tarnyba, juridinio asmens kodas 188769647, adresas Viršuliškių g. 36, Vilnius, Lietuva (toliau – perkančioji organizacija) vykdydama šį viešąjį pirkimą numato įsigyti pirkimo sąlygų 1 priede „Uždaro ciklo kvėpavimo aparato techninė specifikacija“ (toliau – 1 priedas) nurodytą pirkimo objektą.
	1.2. Perkančioji organizacija yra pridėtinės vertės mokesčio (toliau – PVM) mokėtoja.
	1.3. Pirkimas vykdomas vadovaujantis Viešųjų pirkimų, atliekamų gynybos ir saugumo srityje, įstatymu (toliau – VPAGSSĮ), kitais viešuosius pirkimus, atliekamus gynybos ir saugumo srityje, reglamentuojančiais teisės aktais, Lietuvos Respublikos civiliniu kodeksu (toliau – Civilinis kodeksas) bei šiomis atviro (supaprastinto) konkurso sąlygomis (toliau – pirkimo sąlygos).
1.4. Pirkimo sąlygose vartojamos sąvokos suprantamos taip, kaip jos apibrėžtos VPAGSSĮ ir Lietuvos Respublikos viešųjų pirkimų įstatyme (toliau – VPĮ).
1.5. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų.	
1.6. Pirkimas atliekamas naudojantis Centrinės viešųjų pirkimų informacinės sistemos (toliau – CVP IS) priemonėmis.
1.7. Perkančioji organizacija neleidžia šiame pirkime dalyvauti teikėjams, kurie nėra registruoti (jeigu teikėjas yra fizinis asmuo – nuolat gyvenantis ar turintis pilietybę) Europos Sąjungos valstybėje narėje/NATO valstybėje, ir neleidžia teikėjams pasitelkti tokių subteikėjų ar ūkio subjektų, kurių pajėgumais remiamasi.
1.8. Vadovaujantis VPAGSSĮ 44 str. 3 d., šiame pirkime Perkančioji organizacija nustato draudimą siūlyti prekę, kuri yra pagaminta VPĮ 92 str. 14 dalyje numatytame sąraše nurodytose valstybėse ar teritorijose.
1.9. Visos pirkimo sąlygos nustatytos pirkimo dokumentuose, kuriuos sudaro:
1.9.1. pirkimo sąlygos (kartu su priedais);	
1.9.2. pirkimo sąlygų paaiškinimai (patikslinimai), taip pat atsakymai į teikėjo klausimus (jeigu bus);
1.9.3. kita CVP IS priemonėmis pateikta informacija.	
	1.10. Perkančiosios organizacijos ir teikėjo bendravimas ir keitimasis informacija, atliekant šį pirkimą, vyksta naudojantis CVP IS priemonėmis, lietuvių kalba.
1.11. Tiesioginį ryšį su teikėjais CVP IS priemonėmis įgaliota palaikyti perkančiosios organizacijos atstovė Lina Poškevičienė, tel. +370 706 79 765. 
	1.12. Dėl klausimų, susijusių su CVP IS sistemos veikimo ypatumais, kreiptis adresu – pagalba@vpt.lt.    

2. PIRKIMO OBJEKTAS

2.1. Pirkimo objektas – Uždaro ciklo kvėpavimo aparatai (toliau – Prekės). 
2.2. Šis pirkimas į dalis neskaidomas. Pasiūlymas turi būti pateiktas visai siūlomos pirkimo dalies pirkimo sąlygų techninėje specifikacijoje nurodytai apimčiai, neskaidant jos smulkiau.	
	2.3. Reikalavimai pirkimo objektui nurodyti pirkimo sąlygų 1 priede ir 3 priede „Viešojo pirkimo sutarties projektas“ (toliau – 3 priedas). Pirkimo sąlygų techninėje specifikacijoje galimai nurodyti (jei yra) konkretūs modeliai ar tiekimo šaltiniai, konkretūs procesai, būdingi konkretaus tiekėjo tiekiamoms prekėms ar teikiamoms paslaugoms, ar prekių ženklai, patentai, tipai, konkreti kilmė ar gamyba, yra tik informacinio pobūdžio ir tiekėjas nėra įpareigotas siūlyti ir/ar naudoti konkrečių gamintojų produkciją, o standartai gali būti taikomi lygiaverčiai nurodytiems.	


3. REIKALAUJAMA KVALIFIKACIJA	
	
	3.1. Tiekėjas, dalyvaujantis pirkime, privalo neturėti sąlygų, kuriomis draudžiamas ir ribojamas tiekėjų dalyvavimas pirkime ir atitikti kvalifikacinius reikalavimus, nustatytus pirkimo sąlygų 4 priede „Sąlygos, kuriomis draudžiamas ir ribojamas tiekėjų dalyvavimas pirkime ir kvalifikacijos reikalavimai“. (toliau – 4 priedas).
	3.2. Tiekėjas gali remtis kitų ūkio subjektų ekonominiais, finansiniais, techniniais ir profesiniais pajėgumais, neatsižvelgdamas į tai, kokio teisinio pobūdžio būtų jo ryšiai su jais. Šiuo atveju kandidatas ar dalyvis privalo įrodyti perkančiajai organizacijai, kad vykdant sutartį tie ištekliai jam bus prieinami. Tokiais įrodymais gali būti sutartys arba ketinimų protokolai, arba kiti lygiaverčiai dokumentai. Tokiomis pačiomis sąlygomis ūkio subjektų grupė gali remtis ūkio subjektų grupės narių arba kitų ūkio subjektų pajėgumais.
3.3. Atitiktį kvalifikacijos reikalavimams patvirtinančių dokumentų bus reikalaujama tik iš to tiekėjo, kurio pasiūlymas pagal vertinimo rezultatus gali būti pripažintas laimėjusiu.
3.4. Jeigu tiekėjo kvalifikacija dėl teisės verstis atitinkama veikla nebuvo tikrinama arba buvo tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.
	
	4. ŪKIO SUBJEKTŲ GRUPĖS IR SUBTIEKĖJŲ DALYVAVIMAS PIRKIMO PROCEDŪROSE	
	
	4.1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, išreikšta procentiniu dydžiu, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).	
	4.2. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį ši ūkio subjektų grupė įgautų tam tikrą teisinę formą.	
	4.3. Tiekėjas pasiūlyme nurodo, kokius subtiekėjus jis ketina pasitelkti subtiekimo sutarčiai vykdyti.
	4.4. Tiekėjas pasiūlyme nurodo įsipareigojimą pranešti perkančiajai organizacijai apie subtiekėjų pasikeitimą pirkimo sutarties vykdymo metu. Pirkimo sutarties vykdymo laikotarpiu tiekėjas gali keisti subtiekėjus tik gavęs perkančiosios organizacijos sutikimą.	


5. PASIŪLYMŲ RENGIMAS, PATEIKIMAS, KEITIMAS

5.1. Teikėjas gali pateikti tik vieną pasiūlymą visai pirkimo dokumentuose nurodytai prekių apimčiai. Jei teikėjas pateikia daugiau kaip vieną pasiūlymą arba teikėjų grupės dalyvis dalyvauja teikiant kelis pasiūlymus, visi tokie pasiūlymai bus atmesti.	
	5.2. Teikėjas negali pateikti alternatyvių pasiūlymų. Teikėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.	
	5.3. Perkančioji organizacija reikalauja pasiūlymus teikti tik elektroninėmis priemonėmis naudojant CVP IS. Pasiūlymas turi būti pasirašytas kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamento (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73), reikalavimus. Pasiūlymai popierinėje laikmenoje, jei tokie būtų pateikti, bus grąžinami neatplėšti teikėjui (kurjeriui) ar grąžinami registruotu laišku ir nebus priimami ir vertinami. Pasiūlymus gali teikti tik CVP IS registruoti teikėjai (nemokama registracija adresu https://pirkimai.eviesiejipirkimai.lt). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, xlsx, docx ir kt.).	
	5.4. Pasiūlymas turi būti pateiktas iki CVP IS nurodyto pasiūlymų pateikimo termino pabaigos.
	5.5. Pateikdamas pasiūlymą, teikėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui
	5.6. Teikėjas prisiima visas išlaidas, susijusias su pasiūlymo rengimu ir įteikimu, perkančioji organizacija nėra atsakinga ar įpareigota dėl šių išlaidų. Perkančioji organizacija neatsakys ir neprisiims šių išlaidų, nepriklausomai nuo to, kaip vyktų ir baigtųsi viešasis pirkimas.	
	5.7. Teikėjo pasiūlymas bei kita korespondencija pateikiami lietuvių kalba. Jei reikalaujami pridėti prie pasiūlymo dokumentai negali būti pateikti lietuvių kalba, šie dokumentai turi būti pateikiami originalo kalba, pridedant vertimą į lietuvių kalbą. Jei atitinkami dokumentai yra išduoti kita, nei reikalaujama kalba, turi būti pateiktas tinkamai patvirtintas vertimas į lietuvių kalbą. Tinkamu vertimu yra laikomas vertimas, kuris yra patvirtintas vertėjo (teikėjo arba vertimo biuro darbuotojo) parašu ir/ar vertimo biuro (teikėjo) antspaudu (jeigu turi) arba teikėjo vadovo arba jo įgalioto asmens parašu (Pateikiami skenuoti dokumentai elektroninėje formoje). Kvalifikacinius reikalavimams patvirtinančių dokumentų vertimo nereikia, jeigu jie išduoti anglų kalba.
	5.8. Pasiūlymas turi galioti ne trumpiau nei 120 dienų nuo pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja teik, kiek nustatyta pirkimo dokumentuose.	
	5.9. Pasiūlyme nurodomi įkainiai turi būti išreikšti ir apskaičiuoti taip, kaip nurodyta pirkimo sąlygų 2 priede „Pasiūlymo forma“ (toliau – 2 priedas). Pasiūlyme nurodomi įkainiai/kaina pateikiami eurais. Apskaičiuojant įkainį/kainą, turi būti atsižvelgta į visus pirkimo sąlygų, įskaitant pirkimo sutarties projektą, reikalavimus. Į pasiūlymo įkainius/kainą turi būti įskaityti visi mokesčiai ir visos tiekėjo išlaidos, apimančios viską, ko reikia visiškam ir tinkamam pirkimo sutarties įvykdymui. Kainos/įkainiai visuose pasiūlymo dokumentuose turi būti įrašomos apvalinant dviem skaitmenimis po kablelio (nurodžius daugiau skaitmenų, bus apvalinama pagal matematines taisykles iki šimtųjų).
	5.10. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą paskelbiama CVP IS ir pranešama prie pirkimo CVP IS prisijungusiems teikėjams.
5.11. Pasiūlymas turi būti pateikiamas CVP IS priemonėmis, kurį turi sudaryti:
5.11.1. užpildyta pasiūlymo forma, parengta pagal pirkimo sąlygų 2 priedą ir 2 priedo priedėlis.
5.11.2. Nacionalinio saugumo reikalavimų atitikties deklaracija (pirkimo sąlygų 5 priedas);
5.11.3. užpildytas pirkimo sąlygų 6 priedas „Informacija apie tiekėją (subtiekėją, subteikėją, subrangovą, kitą sutartinai veikiantį ūkio subjektą, kurio pajėgumais remiasi, gamintoją ar juos kontroliuojantį asmenį)“ ir jame nurodyti dokumentai
5.11.4. Jungtinės veiklos sutarties kopija (jeigu pasiūlymą teikia teikėjų grupė); 
5.11.5. Įgaliojimas pateikti pasiūlymą (jeigu pasiūlymą pateikia ne teikėjo vadovas);
5.11.6. Užpildytas pirkimo sąlygų 2 priedo priedėlis „Siūlomi techniniai parametrai“. 
5.11.7. 2 priede nurodytus techninius reikalavimus pagrindžiantys siūlomos prekės gamintojo dokumentai ir (arba) deklaracijos (jei nėra nurodoma konkreti reikšmė); kiti dokumentai, prašomi pateikti su 6 priedo priedėliu: įrodantys siūlomų prekių atitikimą kokybės ir/ar techniniams reikalavimams: gamintojo parengti katalogai ir/ar siūlomų prekių techninių charakteristikų aprašymai, brošiūros ir/ar kiti duomenys (pdf. formatu). Šiuose dokumentuose tiekėjas turi grafiškai nurodyti (t. y. pastebimai pažymėti – spalvotai ženklinti, ir/ar nurodyti rodyklėmis, ir/ar pabraukti) konkrečias dokumentų vietas, kur aprašomos reikalaujamų techninių charakteristikų reikšmės, bei įrašyti, kurį techninės specifikacijos reikalavimo punktą jos atitinka. 
5.11.8. siūlomos prekės gamintojas;* 
*perkančioji organizacija gali paprašyti tiekėjo pateikti siūlomos prekės kilmę pagrindžiančius dokumentus (sutarčių su gamintojais arba kiti dokumentų, kuriuose nurodytas gamintojas ar kilmės šalis). 
5.11.9. Kiti, teikėjo manymu, reikalingi dokumentai, pagrindžiantys pasiūlyme nurodytą informaciją.
5.12. Jeigu perkančiajai organizacijai kyla abejonių dėl teikėjo pirkimo sąlygų 5 priede nurodytos informacijos teisingumo, ji turi teisę prašyti, pateikti informaciją patvirtinančius VPĮ 51 straipsnio 12 dalyje nurodytus (vieną ar kelis) ar kitus perkančiajai organizacijai priimtinus dokumentus. Perkančioji organizacija šių dokumentų gali paprašyti bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.
5.13. Teikėjo pasiūlymą sudaro CVP IS priemonėmis pateiktos informacijos ir dokumentų visuma.
	5.14. Pasiūlymas turi būti pasirašytas kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamento (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73) (toliau – Reglamentas (ES) Nr. 910/2014), reikalavimus.	
5.15. Teikėjai pasiūlyme turi nurodyti, kokia pasiūlyme pateikta informacija yra konfidenciali. Tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai. Informacija, kurią viešai skelbti įpareigoja Lietuvos Respublikos įstatymai, negali būti teikėjo nurodoma kaip konfidenciali.
5.16. Teikėjas iki galutinio pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gauna pateiktą CVP IS priemonėmis iki pasiūlymų pateikimo termino pabaigos.	
5.17. Kol nesibaigė pasiūlymų galiojimo laikas, perkančioji organizacija turi teisę prašyti CVP IS priemonėmis, kad teikėjai pratęstų jų galiojimą iki konkrečiai nurodyto laiko. Teikėjas CVP IS priemonėmis tokį prašymą gali atmesti.

6. PASIŪLYMŲ ŠIFRAVIMAS

6.1. Teikėjo teikiamas pasiūlymas gali būti užšifruojamas. Teikėjas, nusprendęs pateikti užšifruotą pasiūlymą, turi:	
	6.1.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip teikėjui užšifruoti pasiūlymą galima rasti interneto svetainėje http://vpt.lrv.lt/lt/pasiulymu-sifravimas.	
	6.1.2. iki susipažinimo su CVP IS priemonėmis pateiktais pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai teikėjas neturi galimybės pateikti slaptažodžio per CVP IS susirašinėjimo priemonę, teikėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju teikėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).	
	6.2. Teikėjui užšifravus visą pasiūlymą ir iki susipažinimo su CVP IS priemonėmis pateiktais pasiūlymais procedūros (posėdžio) pradžios nepateikus (dėl jo pateis kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju teikėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija teikėjo pasiūlymą atmeta kaip neatitinkantį pirkimo dokumentuose nustatytų reikalavimų (teikėjas nepateikė pasiūlymo kainos).

7. PASIŪLYMŲ GALIOJIMO UŽTIKRINIMAS

7.1. Pasiūlymo galiojimas užtikrinamas 2 proc. nuo pasiūlymo kainos Eur be PVM netesybomis (bauda).	
	7.2. Pateikdamas pasiūlymą tiekėjas įsipareigoja perkančiajai organizacijai sumokėti nurodyto dydžio netesybas (baudą) įvykus bent vienai šių sąlygų:	
	7.2.1. dalyvis atsisako savo pasiūlymo arba jo dalies (pasiūlyme nurodyto pirkimo objekto, jo kiekio (apimties), siūlomų kainų, tiekimo ar mokėjimo terminų, kitų pasiūlyme nurodytų sąlygų), nors pasiūlymo galiojimo terminas dar nebus pasibaigęs;	
	7.2.2. laimėjęs viešąjį pirkimą dalyvis atsisako pasirašyti pirkimo sutartį pagal šiose sąlygose pateiktas pirkimo sutarties pagrindines sąlygas. Jei iki perkančiosios organizacijos nurodyto laiko jis nepasirašo pirkimo sutarties, laikoma, kad dalyvis atsisakė pasirašyti pirkimo sutartį;	
	7.2.3. dalyvis, kurio pasiūlymas laimėjo viešąjį pirkimą, nepateikia pirkimo sutarties sąlygų įvykdymo užtikrinančio dokumento (jeigu reikalaujama).	

8. PIRKIMO DOKUMENTŲ PAAIŠKINIMAS IR PATIKSLINIMAS

8.1. Teikėjas tik CVP IS susirašinėjimo priemonėmis gali prašyti, kad perkančioji organizacija paaiškintų ar pataisytų pirkimo dokumentus.	
	8.2. Teikėjai turėtų būti aktyvūs ir pateikti klausimus ar paprašyti paaiškinti pirkimo dokumentus iš karto juos išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio ar pirkimo objekto keisti nebus galima.	
	8.3. Perkančioji organizacija atsako tik CVP IS susirašinėjimo priemonėmis į kiekvieną teikėjo rašytinį prašymą paaiškinti (patikslinti) pirkimo dokumentus, jei prašymas yra pateiktas likus ne mažiau kaip 4 darbo dienoms iki pasiūlymų pateikimo termino pabaigos.		
	8.4. Teikėjo prašymu, (pateiktu tik CVP IS susirašinėjimo priemonėmis) papildomi pirkimo dokumentai (paaiškinimai ar patikslinimai) pateikiami CVP IS priemonėmis ne vėliau kaip likus 3 darbo dienoms iki pasiūlymų pateikimo termino pabaigos, jei jų paprašyta laiku. Paaiškinimai ar patikslinimai yra neatsiejama pirkimo dokumentų dalis.	
	8.5. Perkančioji organizacija, paaiškindama ar patikslindama pirkimo dokumentus, privalo užtikrinti teikėjų anonimiškumą, t. y. privalo užtikrinti, kad teikėjas nesužinotų kitų teikėjų, dalyvaujančių pirkimo procedūrose, pavadinimų ir kitų rekvizitų.	
	8.6. Nesibaigus pirkimo pasiūlymų pateikimo terminui, perkančioji organizacija savo iniciatyva gali paaiškinti (patikslinti) pirkimo dokumentus CVP IS priemonėmis.	
	8.7. Tuo atveju, kai patikslinama skelbime apie pirkimą paskelbta informacija (jei taikomas), perkančioji organizacija privalo paskelbti skelbimo apie pirkimą pataisą ir prireikus pratęsti pasiūlymų pateikimo terminą protingumo kriterijų atitinkančiam terminui, per kurį teikėjai, rengdami pasiūlymus, galėtų atsižvelgti į patikslinimus.	
	8.8. Bet kokia informacija, pirkimo sąlygų paaiškinimai, pranešimai ar kitas perkančiosios organizacijos ir teikėjo susirašinėjimas yra vykdomas tik CVP IS susirašinėjimo priemonėmis.	
	
9. SUSIPAŽINIMO SU GAUTAIS PASIŪLYMAIS

9.1. Susipažinimas su CVP IS priemonėmis pateiktais teikėjų pasiūlymais pradedamas ne anksčiau nei po 45 minučių po CVP IS nurodytos pasiūlymų pateikimo termino pabaigos.	
	9.2. Teikėjai negali dalyvauti susipažinimo su CVP IS priemonėmis pateiktais pasiūlymais procedūroje, viešojo pirkimo komisijos (toliau – Komisija) posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros. Komisijos posėdžiuose stebėtojai nedalyvauja.	

10. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS

10.1. Pirkimui pateiktus pasiūlymus nagrinėja ir vertina Komisija. Pasiūlymai nagrinėjami, vertinami ir palyginami konfidencialiai, nedalyvaujant pasiūlymus pateikusių teikėjų atstovams. Komisijos posėdžiuose stebėtojai nedalyvauja.
10.2  Pirmiausia bus vertinama dalyvių pateikti pasiūlymai, atitikimas nacionalinio saugumo reikalavimams (deklaracija pagal pirkimo sąlygų 5 priedą).
10.3. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija privalo nepažeisdama lygiateisiškumo ir skaidrumo principų prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos taisyklėmis.
10.4. Kai pateiktame pasiūlyme nurodoma neįprastai maža kaina/įkainis, Komisija raštu CVP IS priemonėmis prašo teikėjo pateikti reikalingas pasiūlymo detales, įskaitant kainos sudedamąsias dalis ir skaičiavimus.	
	10.7. Prieš nustatydama laimėjusį pasiūlymą, perkančioji organizacija reikalaus, kad ekonomiškai naudingiausią pasiūlymą pateikęs dalyvis pateiktų aktualius dokumentus, patvirtinančius jo atitiktį kvalifikacijos reikalavimams. Ketinimų protokolus (ar kitokius susitarimus) su pasiūlyme nurodytais subeikėjais turės pateikti taip pat tik ekonomiškai naudingiausią pasiūlymą pateikęs dalyvis.	
10.8. Pasiūlymas atmetamas, jeigu:	
	10.8.1. pasiūlymą pateikęs tiekėjas atitinka bent vieną sąlygą, draudžiančią ir ribojančią tiekėjų dalyvavimą pirkime ar pasiūlymą pateikęs tiekėjas neatitinka 4 priede nustatytų reikalavimų kvalifikacijai, arba perkančiosios organizacijos prašymu nepatikslino pateiktų netikslių ar neišsamių duomenų apie savo kvalifikaciją ar sąlygų, kuriomis draudžiamas ir ribojamas tiekėjų dalyvavimas pirkime nebuvimą;
10.8.2. pasiūlymas neatitinka pirkimo dokumentuose nustatytų reikalavimų, kaip pvz., pasiūlymas pateiktas ne perkančiosios organizacijos nurodytomis elektroninėmis priemonėmis ir pan.;
	10.8.3. dalyvis per perkančiosios organizacijos nurodytą terminą nepaaiškina pasiūlymo;
	10.8.4. dalyvis per nustatytą terminą, kaip nurodyta VPAGSSĮ 28 straipsnio 4 dalyje, nepatikslino, nepapildė ar nepateikė kartu su pasiūlymu teikiamų pirkimo dokumentuose nurodytų dokumentų;
10.8.5. teikėjas nepagrindė neįprastai mažos kainos;
10.8.6. pasiūlymo kaina yra per didelė ir perkančiajai organizacijai nepriimtina;
10.8.7. teikėjas (juridinis/fizinis asmuo)/ūkio subjektas (juridinis/fizinis asmuo)/subteikėjas (juridinis/fizinis asmuo)/ūkio subjektas (juridinis/fizinis asmuo), kurio pajėgumais remiamasi, nėra registruotas/deklaravęs gyvenamosios vietos Europos Sąjungos valstybėje narėje/NATO valstybėje, kaip nurodyta pirkimo sąlygų 1.7 punkte;
10.8.8. teikėjas (juridinis/fizinis asmuo)/ūkio subjektas (juridinis/fizinis asmuo)/subteikėjas (juridinis/fizinis asmuo)/ūkio subjektas (juridinis/fizinis asmuo), kurio pajėgumais remiamasi, kelia grėsmę nacionaliniu saugumui;
10.8.9. Tiekėjo patikros metu paaiškėjus, kad yra aplinkybių, nurodytų VPAGSSĮ 33 straipsnio 9 dalyje;
10.8.10. kompetentingos institucijos pateikia informacijos, kad teikėjas, jo subteikėjas ar gamintojas (įskaitant jo valdymo organus, akcininkus, teikiamų paslaugų, tiekiamų prekių, įrangos ypatybes) kelia grėsmę nacionaliniam ar kitos valstybės narės saugumui ar turi interesų konfliktą, galintį neigiamai paveikti pirkimo sutarties vykdymą ir taip sukelti grėsmę nacionaliniam saugumui. Perkančioji organizacija visais atvejais gali laikyti, kad teikėjas kelia grėsmę nacionaliniam ar kitos valstybės narės saugumui, jeigu ji gauna kompetentingų institucijų pateiktą tai patvirtinančią informaciją.
10.8.11. Tiekėjas kartu su pasiūlymu nepateikia užpildyto Pirkimo sąlygų 6 priedo.
10.8.12. tiekėjo siūloma prekė yra pagaminta VPĮ 92 str. 14 dalyje numatytame sąraše nurodytose valstybėse ar teritorijose;
10.8.13. tiekėjo siūloma prekė kelia grėsmę nacionaliniam saugumui; tiekėjas, jo subtiekėjas ar gamintojas (įskaitant jo valdymo organus, akcininkus, teikiamų paslaugų, tiekiamų prekių, įrangos ypatybes) turi interesų konfliktą, galintį neigiamai paveikti pirkimo sutarties vykdymą ir taip sukelti grėsmę nacionaliniam saugumui;
10.8.14. tiekėjas, apie nustatytų reikalavimų atitikimą, yra pateikęs melagingą informaciją, kurią perkančioji organizacija gali įrodyti bet kokiomis teisėtomis priemonėmis;
10.9. Subteikėjas (juridinis/fizinis asmuo)/ūkio subjektas (juridinis/fizinis asmuo), kurio pajėgumais remiamasi, kuris neatitinka pirkimo sąlygų 4 priede nurodytų reikalavimų, negali būti keičiamas į kitą subteikėją (juridinis/fizinis asmuo)/ūkio subjektą (juridinis/fizinis asmuo), kurio pajėgumais remiamasi
	10.10. Apie pasiūlymo atmetimą ir tokio atmetimo priežastis teikėjas informuojamas raštu CVP IS priemonėmis.	

11. PASIŪLYMŲ VERTINIMAS IR PALYGINIMAS

14.1. Perkančioji organizacija ekonomiškai naudingiausią pasiūlymą išrenka pagal kainą. Ekonomiškai naudingiausiu pasiūlymu laikomas mažiausios kainos pasiūlymas.	
	14.2. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.	
	14.3. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka perkančioji organizacija turi pati sumokėti pridėtinės vertės mokestį (toliau – PVM) už įsigytą pirkimo objektą į valstybės biudžetą, šis mokestis turi būti įskaičiuojamas į pasiūlymo kainą. Jei tiekėjas pateikiant pasiūlymą mokesčio neįskaičiavo, mokestį įskaičiuoja perkančioji organizacija lygindama pasiūlymus.	

12. PASIŪLYMŲ EILĖ IR LAIMĖTOJO NUSTATYMAS
 
12.1. Perkančioji organizacija įvertinusi pateiktus dalyvių pasiūlymus, nustato pasiūlymų eilę ir priima sprendimą sudaryti pirkimo sutartį. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas teikėjas, kurio pasiūlymas elektroninėmis priemonėmis pateiktas anksčiausiai. Pasiūlymų eilė nenustatoma, jei buvo gautas tik vienas pasiūlymas. 
12.2. Apie pasiūlymų eilės ir laimėjusio pasiūlymo nustatymą ir apie sprendimą sudaryti pirkimo sutartį, nedelsiant, bet ne vėliau kaip per 3 darbo dienas nuo sprendimo priėmimo, raštu CPV IS priemonėmis pranešama pasiūlymus pateikusiems teikėjams. Teikėjams, kurių pasiūlymai neįrašyti į šią eilę, kartu su pranešimu apie nustatytą eilę ir laimėjusį pasiūlymą, raštu CVP IS priemonėmis pranešama ir apie jų pasiūlymų atmetimo priežastis. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys.	
12.3. Pirkimo sutartis negali būti sudaryta, kol nepasibaigė pirkimo sutarties sudarymo atidėjimo terminas, t. y. ne anksčiau kaip po 5 darbo dienų nuo pranešimo apie sprendimą sudaryti pirkimo sutartį išsiuntimo dalyviams dienos, išskyrus atvejus, kai vienintelis dalyvis yra tas, su kuriuo sudaroma pirkimo sutartis.
12.4. Jeigu teikėjas, kuriam buvo pasiūlyta sudaryti pirkimo sutartį, raštu atsisako ją sudaryti arba iki perkančiosios organizacijos nurodyto laiko nepasirašo pirkimo sutarties, arba atsisako sudaryti pirkimo sutartį pirkimo dokumentuose nustatytomis sąlygomis, arba jeigu tiekėjas iki perkančiosios organizacijos nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento arba neįvykdo kitų pirkimo sutartyje nustatytų jos įsigaliojimo sąlygų, perkančioji organizacija siūlo sudaryti pirkimo sutartį teikėjui, kurio pasiūlymas pagal nustatytą pasiūlymų eilę yra pirmas po teikėjo, atsisakiusio sudaryti pirkimo sutartį, nepateikusio pirkimo sutarties įvykdymo užtikrinimo ar neįvykdžiusio kitų pirkimo sutarties įsigaliojimo sąlygų. 


14. GINČŲ NAGRINĖJIMO TVARKA

14.1. Ginčai tarp perkančiosios organizacijos ir teikėjų nagrinėjami VPAGSSĮ IV skyriuje nustatyta tvarka.
14.2. Tiekėjas, kuris mano, kad perkančioji organizacija nesilaikė VPAGSSĮ reikalavimų ir tuo pažeidė ar pažeis jo teisėtus interesus, turi teisę iki pirkimo sutarties sudarymo pareikšti pretenziją perkančiajai organizacijai dėl perkančiosios organizacijos veiksmų ar priimtų sprendimų. Pretenzijos pateikimas yra privaloma ikiteisminė ginčo nagrinėjimo stadija.
14.3. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo.
14.4. Perkančioji organizacija, gavusi tiekėjo pretenziją, sustabdo pirkimo procedūras, kol ši pretenzija bus išnagrinėta ir priimtas sprendimas.
14.5. Perkančioji organizacija negali sudaryti pirkimo sutarties anksčiau negu po 5 darbo dienas nuo rašytinio pranešimo apie jos priimtą sprendimą išsiuntimo pretenziją pateikusiam teikėjui ir suinteresuotiems dalyviams dienos.

15. PIRKIMO SUTARTIES PASIRAŠYMAS IR SĄLYGOS

	15.1. Perkančioji organizacija sudaryti pirkimo sutartį raštu kviečia tą dalyvį, kurio pasiūlymas pripažintas laimėjusiu, kartu jam nurodomas laikas, iki kada reikia pasirašyti pirkimo sutartį.	
	15.2. Pirkimo sutarties sąlygos pateikiamos pirkimo sąlygų 3 priede.
	15.3. Atkreiptinas dėmesys, kad vykdant pirkimo sutartį, pridėtinės vertės mokesčio sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis naudojantis sąskaitų administravimo bendrosios informacinės sistemos (toliau – SABIS) priemonėmis. Prisijungti prie SABIS galima interneto adresu https://sabis.nbfc.lt/ arba tiekėjo pasirinktomis priemonėmis, jei teikiamos elektroninės sąskaitos faktūros, atitinka Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19). Paslaugos apmokėjimo tvarką nustato Lietuvos Respublikos finansų ministerija.	
	
16. PIRKIMO SĄLYGŲ PRIEDAI:

16.1. Prie pirkimo sąlygų pridedami šie priedai:	
16.1.1. 1 priedas „Techninė specifikacija“;	
	16.1.2. 2 priedas „Pasiūlymo forma“;	
	16.1.3. 3 priedas „Viešojo pirkimo sutarties projektas“;	
	16.1.4. 4 priedas „Sąlygos, kuriomis draudžiamas ir ribojamas tiekėjų dalyvavimas pirkime ir kvalifikacijos reikalavimai“;
16.1.5. 5 priedas „Tiekėjo deklaracija dėl atitikimo nacionalinio saugumo reikalavimams”. 
16.1.6. 6 priedas „Informacija apie tiekėją (subtiekėją, subtiekėją, subrangovą, kitą sutartinai veikiantį ūkio subjektą, kurio pajėgumais remiasi, gamintoją ar juos kontroliuojantį asmenį)“.
 
____________________

